b'\n_START_ARTICLE_\nQui tacet (ubi loqui debuit ac potuit) consentire videtur\n_START_PARAGRAPH_\nQui tacet (ubi loqui debuit ac potuit) consentire videtur (slovensko Kdor mol\xc4\x8di (ko bi moral in mogel govoriti), se zdi, da pritrjuje) je rek, ki je posledica dolo\xc4\x8dil o molku iz rimskega prava, ki ga je strnila ob\xc4\x8depravna doktrina._NEWLINE_Stranka je morala izraziti svojo voljo izrecno ali mol\xc4\x8de, \xc4\x8de je \xc5\xa1lo za brezobli\xc4\x8dne pravne posle. Problem nastane, ko ena stranka nekaj izjavi, druga pa mol\xc4\x8di. Po tem reku mol\xc4\x8de\xc4\x8da stranka nosi enake posledice, kot bi jih nosila, \xc4\x8de bi se z izjavo izrecno strinjala.'